Shoppingul online a fost preferatul românilor în 2020. 40.000 de euro a costat cea mai mare comandă de pe un site.
Vânzările din decembrie 2020 au crescut cu 99% față de ultima lună a lui 2019. Ziua în care s-a comandat cel mai mult a fost luni, 14 decembrie. Cele mai active orașe la shopping online: București, Constanța, Timișoara, Cluj, Iași.
După nouă luni de pandemie, cifrele arată că românii cumpără tot mai mult și constant din mediul virtual. În luna cadourilor, datele platformei MerchantPRO, dezvăluie un nou record. Valoarea comenzilor s-a dublat, comparativ cu decembrie 2019.Pe platformă sunt înregistrate 1.500 de magazine virtuale. Dacă luăm separat cele mai importante perioade pentru vânzări din decembrie reiese că de Black Friday cumpărăturile online au fost cu 43% mai mari decât în 2019, iar în perioada sărbătorilor tranzacțiile au crescut cu 83% față de 2019.Cea mai scumpă comandă în decembrie a fost de peste 40.000 de euro (aparatură). Ca produse, comanda cea mai diversificată a avut 301 de produse alimentare, iar în general, zilele cele mai aglomerate din decembrie au fost zilele de luni.